
“ความมุ่งมั่นเป็นแรงขับเคลื่อนสำหรับเรา เรากล้าที่จะก้าวออกจากความคุ้นเคย เพื่อทดสอบความสามารถของตัวเอง บทเรียนจากความผิดพลาดนั้นจะเป็นตัวแนะแนวให้เราทำงานได้ดียิ่งขึ้นต่อไป ที่นี่...เราไม่ได้เป็นแค่บริษัทชั้นนำด้านเทคโนโลยีหรือการตลาดเท่านั้น เพราะแกนหลักในทุกก้าวของเราคือ "พนักงาน" พร้อมคำมั่นว่าเราจะส่งมอบบริการที่เกินกว่าความคาดหวัง”
ตัวตนของเราก็เป็นเช่นเดียวกับแบรนด์ของเรา เรามี "วิถีแห่งดีแทค" เป็นพื้นฐานสร้างความแข็งแกร่งตลอดมา สิ่งนี้ทำให้ดีแทคแตกต่างจากคนอื่น และเป็นตัวกลางเสริมส่งพนักงานของเราให้มุ่งสู่เป้าหมายเดียวกัน เราปฏิบัติต่อกันด้วยความเป็นมิตรเช่นเดียวกับการปฏิบัติต่อลูกค้า เพื่อตอกย้ำการสร้างความพึงพอใจแก่ลูกค้าให้มากที่สุด และแม้ว่าทั้งความรู้ ความเชื่อ และการลงมือทำจะสร้างวัฒนธรรมองค์กรให้แข็งแกร่งได้ แต่ก็ยังมีความพิเศษอีกหลายอย่างของเรา ที่เป็นตัวผลักดันความโดดเด่นของดีแทค ซึ่งประกอบด้วย
เริ่มต้นจากกลุ่มผู้บริหาร ไม่ว่าจะเรื่องเล็กหรือใหญ่ ผู้บริหารของเราจะเริ่มลงมือทำเป็นตัวอย่างก่อนเสมอ ...เป็นผู้นำในการคิดนอกกรอบ การคิดค้นและนำเสนอบริการที่ตอบสนองความต้องการของลูกค้า การรักษาคำมั่นสัญญา การยึดแนวคิดตาม "วิถีแห่งดีแทค" และการปฏิบัติตัวต่อทุกคนอย่างเท่าเทียมกัน   ที่ดีแทคเราแสดงให้เห็นเป็นตัวอย่าง เราสื่อสารเรื่องวัฒนธรรมจากต้นแบบจริงที่มีให้เห็นรอบตัว ไม่ว่าจะเป็นวิธีการคิดของผู้บริหาร ความทุ่มเทของพนักงาน หรือความเป็นมิตรของทุกคน และสิ่งดีๆ เหล่านี้จะถ่ายทอดสู่การปฏิบัติต่อลูกค้าอย่างเต็มใจโดยไม่ต้องปรุงแต่งเช่นกัน และเราเปิดโอกาสให้พนักงานก้าวออกจากงานที่คุ้นเคย และก้าวสู่ความท้าทายใหม่ๆ และเชื่อมั่นว่า ก้าวที่กล้าเปลี่ยนจะเป็นเส้นทางสู่ความสำเร็จของทั้งองค์กร
สื่อสารสม่ำเสมอ  ที่ดีแทค...ช่องทางการสื่อสารคือสื่อกลางสร้างความเข้าใจระหว่างพนักงานทุกระดับ เพราะทุกคนมีส่วนร่วมในการช่วยให้องค์กรบรรลุเป้าหมายเดียวกัน การรับรู้ความเคลื่อนไหวขององค์กร การรับทราบทิศทางการเติบโต รวมถึงการกระตุ้นการมีส่วนร่วมในกิจกรรมเสริมสร้างความสัมพันธ์ จะถูกส่งถึงพนักงานอย่างต่อเนื่อง เช่นเดียวกับการเปิดโอกาสให้พนักงานมีส่วนร่วมแสดงความคิดเห็น ก็เป็นส่วนหนึ่งของวัฒนธรรมองค์กร และเป็นส่วนหนึ่งของการสื่อสารในองค์กรเช่นกัน
ที่ดีแทค... เราส่งเสริมให้พนักงานเป็นตัวของตัวเอง ความเป็นมิตรและความอ่อนน้อมถ่อมตนเป็นสิ่งที่อยู่ในสายเลือดของคนไทยทุกคน รวมถึงคนของดีแทคด้วย ในขณะเดียวกัน เรายังคงสปิริตของความเป็นมวยรองและความมุ่งมั่นที่จะสร้างความแตกต่าง สิ่งเหล่านี้เป็นเอกลักษณ์ที่พบได้ในพนักงานของดีแทคโดยทั่วไป สำหรับเราคำพูดที่ว่า “พูดจริงทำจริง” ไม่ใช่เป็นเพียงแค่คำพูดเท่านั้น แต่เรายังแสดงให้เห็นด้วยการกระทำ โดยมีเป้าหมายที่จะให้บริการที่เกินความคาดหมายแก่ลูกค้าของเรา

